Trelis/gawiki huggingface dataset:
Ruaidrí ua Canannáin. Rí Chineál Chonaill, agus dar le rinne foinsí Ardrí na hÉireann, ba ea Ruairí ó Canannáin (Meán-Ghaeilge Ruaidrí ua Canannáin) (bás 30ú Samhain 950).
Ó luath na 8ú haoise, bhí an lámh in uachtar ag Cineál Eoghain ríthe Ailigh sa tuaisceart agus Clann Cholmáin ríthe na Mí sa deisceart ó thaobh na hArd-ríogachta de, agus coinníodh Cineál Chonail amach as. Bhí Ruairí ina shliochtach den seachtú ghlúin ón Ardrí deireanach de Chineál Chonaill, Flaithbheartaigh mac Loingsigh.
Maraíodh rídhamhna na hArd-ríogachta de Chineál Eoghain, Muirchertach mac Néill, i mbun catha sa bhliain 943. Fuair an tArdrí féin, Donnchad Donn de Chlann Cholmáin, bás an bhliain dár gcionn. " This left the field open. " Dar le ríliostaí Uí Néill, rinneadh Ardrí de Chonghalach Chnóbha de Shíol Aodha Sláine, a chlann a bhí as an iomaíocht le tamall fada. Mac le deartháir Donnchadha ba ea Conghalach. Bhí gaol pósta idir Ruairí agus Donnchadh, ba í Cainneach ní Chanannáin (bás 929), an chéad bhean chéile Dhonnchadha.
Feictear Ruairí ar dtús tar éis bhás Mhuircheartaigh. Sa bhliain 943, chloígh sé Cineál Eoghain agus na Lochlannaigh as Loch Feabhail, agus mharaigh sé Maol Ruanaidh mac Flainn, col ceathrar Mhuirchertaigh. Agus Maol Ruanaidh agus Muirchertach ar shlí na fírinne, níorbh aon bhagairt iad Cineál Eoghain ar Ruairí agus tháinig sé chun cinn i nDún na nGall.
Dar leis an chuid is mó seans foinsí, rinneadh Ardrí de Chonghalach Chnóbha i gcomharbacht ar Dhonnchadh. Is iad a leanas na foinsí a mhaíonn gurbh é Ruairí an tArdrí, nó ina aonar nó mar leath-rí le Congalach:
San " Fáistine, " ní luaitear daoine lena n-ainmneacha ach le buafhocail, go minic doiléir. I gcás Ruaidrí, áfach, is soiléir é an t-aitheantas:
Feictear an bheirt fhear agus iad gníomhach i lár na tíre. Maraíodh fir Ruairí ag Conghalach agus Amhlaoibh Cuarán, ríthe Átha Cliath, sa bhliain 945. Sa bhliain 947, chuaigh Ruairí i gceannas arm chuig Sláine i gContae na Mí, áit a chloígh sé Conghalach agus Amhlaoibh. " Rinneadh ruathar ar Chineál Eoghain arís sa bhliain 949 nuair a mharaigh Flaithbheartach mac Muircheartaigh. Sa bhliain 950, Chuaigh Ruairí ar slógadh le sé mhí i iar na tíre. Chloígh sé Conghalach agus a chomhghuaillí, Gofraid mac Sitriuc, rí Átha Cliath. Rinne sé campa áit éigin idir Domhnach Phádraig agus Ceanannas, agus rinne sé creach ar Bhreá agus ar an Mí. Dar le hAnnála Uladh, chloígh a arm gaill Átha Cliath agus iad i mbun ruathar a dhéanamh ar a champa ar an 30ú Samhain 950, ach maraíodh Ruairí féin agus a mhac, Niall. Ina thásc i nAnnála Uladh, tugtar an teideal "rídhamhna Éireann" dó, maraon le Muircheartach. De réir " Fáistine Bhearcháin, " bunaithe is dóigh ar nós eile, maraíodh Ruairí ag fear na Laigean.
Buacphointe a gcuid cumhachta do mhuintir a bhí réimeas Ruairí. Sna blianta ina dhiaidh, maraíodh a lán dóibh ag Congalach agus Cineál Eoghain. De bharr seo, agus teacht chun cinn a ngaol, Uí Mhaoildoraidh ("Ua Máel Doraid"), coinníodh amach iad fiú as ríogacht Chineál Chonaill.
Bróen mac Máelmórda. Rí na Laigean de chlann Uí Fhaoláin ba ea Bran Mac Maoilmhórdha (Sean-Ghaeilge Bróen mac Máel Mórda) (bás 947). Bhíodh dún ríoga na clainne suite ag an Nás, Oirthir Life.
Stair.
Maol Mhórdha (bás 917), rí Oirthir Life, ba ea a athair, agus Muirecán mac Diarmata, iar-rí Laighean, a sheanathair. Bhí beirt dá uncail, Domhnall agus Cearbhall mac Muireacáin ina ríthe Laighean fosta. Bhí sé i réim ón mbliain 943 go dtí 947.
Réimeas.
Tháinig Braon i gcomharbacht ár Lorcán Ó Faoláin mar rí Laigean sa bhliain 943. Rinne sé comhaontas leis an Ardrí, Congalach Cnogba sa bhliain 944 agus rinne siad slógadh caithréimeach in éadan na Lochlannach as Átha Cliath. D'éag sé le linn ruathar ar na hOsraí sa bhliain 947. Tháinig Tuathal mac Augaire in gcomharbacht air.
Comharbacht.
Fuair Bran bás gan comharba dá chlann féin. D'éirigh mac a dhearthár, Murchadh mac Fionn, ina rí ansin.
Murchad mac Finn. Rí na Laigean ba ea Murchadh mac Fionn (bás 972). Bhí sé i réim ón mbliain 966 go dtí 972.
Stair.
Ba bhall é Murchadh de chlann Uí Fhaoláin, ar cheann de thrí chlann Uí Dhúnlainge, a dáiltí coróin Laighean eatarthu. "Bróen mac Máelmórda" (bás 947), iar-rí, ba ea a sheanathair, agus Muireacán mac Diarmada (bás 863) a shin-sin-seanathair. Tagann Murchadh mar sin sa séú glúin ó Fhaolán mac Murchadha (bás 738), sinsear eapainmneach na clainne.
Réimeas.
Tar éis bás a dhearthár, an rídhamhna Maol Mórda, sa bhliain 966, rinneadh rí Laigean de Mhurchadh an bhliain chéanna, tar éis bhás Ceallaigh mhic Fhaoláin de chlann Uí Dhúnchada. Mharaigh é go fealltach sa bhliain 972 ag nia a réamhtheachtaí, Domhnall Claon mac Lorcáin. Tháinig Augaire mac Tuathail de chlann Uí Muireadhaigh (bás 978), i gcomharbacht air.
Muintir.
I measc a chlainne, bhí a leanas:
Theta Eridani. Is é Theta Eridani, θ Eri, nó Acamar, ceann de na réaltaí is tábhachtaí i réaltbhuíon na hAbhann. 
Is é Acamar an t-ainm traidisiúnta ar Theta Eridani"." Cosúil le hAchernar, tá ainm Acamar bunaithe ar na focail Araibise a chiallaíos ”Deireadh na hAbhann”. 
Tá Acamar agus Achernar suite réasúnta cóngarach dá chéile mar a fheictear dúinn féin sa réaltbhuíon iad. Tá Acamar suite tuairim is céad is trí scór de sholasbhlianta uainn. 
Déréalta í Acamar, ach is mar A-réaltaí a aicmítear an dá chomhréalta ó thaobh an speictrim de – mar sin is réaltaí teo bána nó bánghorma iad. Mar sin, Is A-réalta bán an réalta dhúbailte seo ar amharcmhéid 3.4, in éineacht le A-réalta eile atá ar méid 4.5; 2.9 an amharcmhéid chomhtháite. Is furasta an péire optúil seo a scoilteadh le teileascóip bheaga. Ar chatalóg Tholamaes, is réalta den chéad mhéid í seo.
Réaltaí príomhsheichimh iad an dá chomhréalta, agus níl mórán difríochta eatarthu ó thaobh na maise de: timpeall ar dhá oiread go leith de mhais na Gréine atá i ngach ceann acu.
Sloda gníomhachtaithe. Is cineál de phróiseas cóireála fuíolluisce é próiseas an tsloda ghníomhachtaithe chun séarachas nó fuíolluisce tionsclaíocha a chóireáil, ag úsáid aeraithe agus flocas bitheolaíoch comhdhéanta de bhaictéir agus phrótasóin.
Cuimsíonn próiseas an tsloda ghníomhachtaithe chun truailliú carbónáiteach a bhaint, na nithe seo a leanas: Umar aeraithe ina n-instealltar aer (nó ocsaigin) sa licéar measctha. Ina dhiaidh sin tá umar síothlaithe (dá ngairtear "gléghlantóir deiridh" nó "umar síothlaithe tánaisteach" de ghnáth) chun ligean don fhlocas bitheolaíoch (an bratshloda) socrú síos, agus ar an gcaoi sin an sloda bitheolaíoch a scaradh ón uisce soiléir cóireáilte.
Truailleán. Is éard is truailleán ann ná substaint nó ábhair dhíobhálacha a scaoiltear isteach sa timpeallacht a bhfuil éifeachtaí neamh-inmhianaithe aige, nó a dhéanann drochthionchar ar úsáideacht acmhainne. Féadfaidh truailleán damáiste fadtéarmach nó gearrthéarmach a dhéanamh trí ráta fáis speiceas plandaí nó ainmhithe a athrú, nó trí chur isteach ar thaitneamhachtaí daonna, ar chompord, ar shláinte nó ar luachanna maoine. Tá roinnt truailleán in-bhithmhillte agus dá bhrí sin ní mhairfidh siad sa timpeallacht go fadtéarmach. Mar sin féin, tá táirgí díghrádaithe roinnt truailleán truaillithe iad féin amhail na táirgí déchlóra déchlóradéfheinildéchlóireitiléine DDE agus déchlóradéfheinildéchlóireatán DDD a tháirgtear ó dhíghrádú déchlóraidéfheiniltríchlóireatán DDT .
Ard-Mhúsaem na hÉireann - Seandálaíocht. Tá "Ard-Mhúsaem na hÉireann Seandálaíocht"' suite i nDún Uí Choileáin in aice le Cnoc an Arbhair ar Shráid na Binne Boirbe i dTuaisceart Bhaile Átha Cliath. 
Ard-Mhúsaem na hÉireann
Naisc.
Ard-Mhúsaem na hÉireann - Na hEalaíona Maisiúla agus Stair Suíomh gréasáin
Brawl Stars. Is físchluiche soghluaiste ilimreora é Brawl Stars atá ar fáil ar ghléasanna Android agus iOS, a d’fhorbair an comhlacht Fionlannach Supercell. Scaoileadh an leagan béite den chluiche ar 14 Meitheamh 2017 i gCeanada, san Astráil, agus sa Nua-Shéalainn, agus seoladh an leagan domhanda ar 12 Nollaig 2018. In 2019, ainmníodh mar chluiche na bliana é.
Páipéar tráchtála. Ionstraim fiachais gearrthéarma - gan urrús - a eisíonn corparáid agus a dhíoltar ar lascaine óna luach aibíochta.
Séarach sláintíochta. Córas píopa nó tollán faoi thalamh is ea séarach sláintíochta nó séarach bréan chun séarachais a iompar ó thithe agus ó fhoirgnimh tráchtála (ach ní uisce stoirme) chuig saoráidí cóireála nó diúscartha. Tá séaraigh sláintíochta mar chuid de chóras foriomlán ar a dtugtar cóireáil camrais nó cóireála fuíolluisce.
Kellie Harrington. Is dornálaí Éireannach í Kellie Harrington, as Rae Portland i mBaile Átha Cliath. Rugadh í ar 11 Nollaig 1989. Bhuaigh sí bonn óir sna Cluichí Oilimpeacha i dTóiceo sa bhliain 2021 sa rannóg éadrom-mheáchan (rannóg 60kg na mban).
Gairm.
In ionad Theagmháil na nÓg a rinne Kellie an Teastas Sóisearach. Ina dhiaidh sin, rinne sí cúrsa Spóirt agus Fóillíochta i gColáiste Íde i bhFionnghlas.
Craobh an domhain.
Bhuail Kellie Seesondee Sudaporn Seesondee na Téalainne i New Delhi in 2018 chun craobh an domhain a thabhairt léi.
Cluichí Oilimpeacha 2021.
Bhí an bonn cré-umha ar a laghad saothraithe ag Kellie tar éis di an ceann is fearr a fháil ar Imane Khelif na hAilgéire. 
Támáilte go maith a thosaigh Kellie sa gcomhrac leathcheannais inar chloígh sí an Téalannach, Sudaporn Seesondee, ach de réir a chéile ghlac sí ceannas ar an troid agus í deas cruinn lena dorn. 
Ar an 8 Iúil 2021, fuair Kellie an ceann is fearr ar an mBrasaíleach Beatriz Ferreira sa gcomhrac ceannais 60kg in Airéine Ryōgoku Kokugikan. Chaill sí an chéad bhabhta, 3-2, ach rinne sí teacht aniar chun an dá cheann eile a bhuachan.
Bhí Kellie ar an tríú dornálaí as Éirinn a thug bonn óir abhaile ó na Cluichí Oilimpeacha (in éineacht le Michael Carruth, 1992, agus Katie Taylor, 2012).
Saol pearsanta.
Tá Harrington i gcaidreamh le Mandy Loughlin ó 2009 tar éis casadh léi tríd an dornálaíocht agus mar seo, tá sí cheann de 180 lúthchleasaí eile ina bhí aerach go hoscailte ag na Cluichí Oilimpeacha i 2020. Pósadh iad i mBaile Átha Cliath ar 8 Aibreán 2022.
Sa Deireadh Fómhair 2022, d’eisigh Harrington a dírbheathaisnéis, "Kellie" a scríobhadh i gcomhar le Roddy Doyle.
Ar 2 Aibreán 2023, d’fhógair Harrington go raibh sí ag tarraingt siar óna meáin shóisialta tar éis frithfhreagairt mar thoradh ar thvuít ó GB News a bhain le hinimirce, a roinn sí agus a scriosadh díreach ina dhiaidh.
Hakuna Matata. Frása Svahaílise é Hakuna Matata atá le cloisteáil sa scannán "The Lion King". ‘Ná bíodh imní ort’ nó ‘Tóg go bog é’ a chiallaíonn sé.
Bhí an frása mar chineál mana ag an dornálaí Kellie Harringon sna Cluichí Oilimpeacha an tSamhraidh (2021.
Rhun ap Iorwerth. Is polaiteoir Breatnach agus iaririseoir é Rhun ap Iorwerth (rugadh 27 Lúnasa 1972 ) atá ina Fheisire Parlaiminte ar son Ynys Môn ó Lúnasa 2013. Tá sé ina bhall de Phlaid Cymru agus toghadh chun na Parlaiminte é i bhfothoghchán tar éis don Aelodau o'r Senedd nó AS (Gaeilge: "Comhalta an tSeanaid") Ieuan Wyn Jones éirí as.
Luathshaol agus oideachas.
D’fhreastail sé ar Scoil Rhyd-y-Main, Dolgellau ar feadh tamaill, sular bhog sé go Ynys Môn agus d'freastal sé ansin ar Bhunscoil Llandegfan, sula bhfuair sé a chuid meánscolaíochta i Scoil David Hughes, Droichead Menai. Ansin chuaigh sé go hOllscoil Caerdydd áit ar bhain sé céim amach sa Bhreatnais agus sa Pholaitíocht sa bhliain 1993. Bhí a athair, Edward, ina phríomhoide agus mar chuid den dhísreach 'Dafydd Iwan ac Edward' agus 'Cwm Rhyd y Rhosyn'.
Gairmréim.
Thosaigh sé le BBC Cymru mar iriseoir sa bhliain 1994. D'oibrigh sé mar thuairisceoir i Westminster sular fhill sé ar an mBreatain Bheag i 1997. Sa bhliain 2001 ceapadh é mar Phríomh-Chomhfhreagraí Polaitiúil BBC Cymru, ag obair ar an teilifís agus ar an raidió i mBreatnais agus i mBéarla. Le linn na tréimhse seo chuir sé cláir agus míreanna i láthair do "The Politics Show Wales", "Dragon's Eye", "ampm", "BBC Radio Wales", "Good Morning Wales", 'Post Cyntaf', cláir bhricfeasta agus cláir sheachtainiúla ar pholaitíocht an lae lena n-áirítear 'Dau o'r Bae' agus Newyddion S4C.
I mí Eanáir 2014 ainmníodh é mar Phátrún (‘Pátrún’) de Chronfa Betsi Cadwaladr, an chuid dheonach de .
Polaitíocht.
An 1 Lúnasa 2013 toghadh Rhun chun ionadaíocht a dhéanamh ar Ynys Môn ar an Tionól. Ghnóthaigh ap Iorwerth 12,601 vóta, thar an iarrthóir dara háit Tal Michael (Lucht Oibre), ar bhallóid de 42.45%. le vótaí an dara iarrthóir (Lucht Oibre) trí huaire; fuair sé 12,601 vóta. Choinnigh Ap Iorwerth a shuíochán in 2016 agus in 2018. Rith sé go neamhrathúil le haghaidh ceannaireachta Plaid Cymru. Ceapadh ina dhiaidh sin é mar leascheannaire comhpháirteach.
Aelod o'r Senedd. Tá seasca Aelod o'r Senedd (Gaeilge: "Comhalta an tSeanaid"), nó CS, i bParlaimint na Breataine Bige. Roghnaítear daichead ball chun ionadaíocht a dhéanamh do gach dáilcheantar agus 20 chun ionadaíocht a dhéanamh ar na cúig thoghcheantar sa Bhreatain Bheag.
D'úsáideadh an téarma céanna "AS" sa Bhreatnais d'Fheisirí Theach na dTeachtaí i Westminster.
Roimh Bhealtaine 2020, d'úsáideadh Aelod Cynulliad nó AM (Gaeilge: Comhalta den Tionól nó CTanna) do bhaill an tSeanaid nó Senedd Cymru.
Wolfgang Kaleck. Is aturnae um chearta sibhialta na Gearmáine é Wolfgang Kaleck (rugadh 1960). Tá sé ina Ard-Rúnaí freisin ar an Ionad Eorpach um Chearta Bunreachtúla agus um Chearta an Duine nó an ECCHR (Béarla: "European Center for Constitutional and Human Rights" (ECCHR)) . Tá sé ina chónaí i mBeirlín, sa Ghearmáin.
An 14 Samhain, 2006, lorg Kaleck cúisimh ionchúisimh choiriúla i gcúirt sa Ghearmáin i gcoinne roinnt oifigeach de chuid na Stát Aontaithe agus pearsanra míleata i ndáil le leatrom ar chearta an duine ag na saoráidí príosúin ag Abu Ghraib agus i mBá Guantanamo thar ceann aon ghearánaí déag. Ghlac thart ar 30 gníomhaí agus eagraíocht um chearta an duine páirt mar chomh-ghearánaithe. Thuairimigh scoláirí dlí go gairid ina dhiaidh sin gur beag seans a bhí ag an gcás i gcóras cúirte na Gearmáine.
Saginaw Grant. Aisteoir carachtar Meiriceánach Dúchasach ab ea Saginaw Morgan Grant (20 Iúil, 1936 - 27 Iúil, 2021), bhí aithne níos fearr air mar The Lone Ranger, The World's Fastest Indian, Community, agus Breaking Bad. Ba cheoltóir é a bhuaigh duaiseanna, damhsóir Pow Wow, cainteoir inspreagtha agus Taoiseach Oidhreachtúil na Meskwaki (Gaeilge: "Treibh na hIthreach Rua").
Tuama Pasáiste an Chnoic Rua. 'An Caiseal' a thugtar go háitiúil ar an tuama pasáiste Neoiliteach, An Cnoc Rua, a tógadh thart ar an mbliain 3,000 RC.
Ceann de ghrúpa cam atá lonnaithe sa réigiún is ea an tuama seo, cuid acu atá idir-infheithe agus ailínithe leis an dumba mór atá ar bharr Shlíabh na mBan gContae Thiobraid Árann. Tá an seadchomhartha luite le droimlíne slinne a bhfuil a haghaídh siar ó dheas os cionn an Loinneáin, fo abhainn den Siúir, atá thart ar 100m taobh thiar de. Tá aithne mhór ar an áit mar gheall ar na cainéil shlinne atá ann. Tá réimse leathan de lomáin charraige ansin freisin agus is cinnte gur go háitiúil a fuarthas na clocha a úsáideadh chun an séadchomhartha a thógáil
Is dócha gur tuama nó carn ciorclach (le trastomhas 20m geall leis) ab ea an Cnoc Rua i dtús ama déanta as clocha fuara le colbha imlíneach de chlocha móra, a lán acu maisip agus iad ina luí ina mbunáit go fóill. Tá dhá sheomra adhlactha déanta as clocha móra (liaga seasta) lonnaithe ar an taobh thoir theas agus ar an taobh thiar theas den tuama atá lagholaithe faoip am sep. Ar mhaithe le héascalocht, tugtar an tuama thoir agus an tuama thiar arthu. Bhí na liaga seasta ag coinneáil suas dhá leac mhullaigh ar a laghad a bhí os cionn an tuama i dtús ama (tá ceann acu ina luí anois díreach ó dheas den tuama agus an ceann eile in aice leis an mbealach isteach). D'fhéadfadh go raibh an seomrá seo clúdaithe ag an gear ar dtús agus gan de bhealach isteach ann ach oscailt bheag atá léirithe ag dhá liag sheasta agus cloch shaile atá i gcuaisán an cholbha. Ní léir ar fágadh aon bhealach isteach sa tuama thoir tar éis é a úsáid d'adhlacadh.
Lá Idirnáisiúnta an Chait. Ceiliúrtar Lá Idirnáisiúnta an Chait ar an 8 Lúnasa. Ba é an Ciste Idirnáisiúnta um Leas Ainmhithe (International Fund for Animal Welfare) a chuir tús leis an nós in 2002.
Solanum. Géineas de phlandaí luibheacha, thoir agus d'fhéithigh is ea "Solanum" agus an géineas tíopa den fhine Solanaceae. Cuimsíonn sé speicis inite agus saothraithe, amhail an práta, an tráta agus an t-ubhthoradh 
Cur síos.
Cuimsíonn "Solanum" plandaí luibheacha , toir, crainn nó dreapairí, le dealga nó gan dealga, . amhulcach. nó caithreach, le ribí craobhacha nó simplí, go minic faireogach.
Danika McGuigan. Aisteoir ba ea Danika "Nika" McGuigan (4 Eanáir 1986 – 23 Iúil 2019). Iníon í leis an iardhornálaí aitheana Barry McGuigan. 
Bhí cáil ar Nika - mar a thugtaí uirthi - as na páirteanna éagsúla a ghlac sí i scannáin, i sraitheanna teilifíse agus i ndrámaí amharclainne. 
Ghlac sí páirt sa scannán Wildfire a stiúir Cathy Brady agus i sraith RTÉ "Can't Cope, Won't Cope".
Bhí páirt aici freisin sa scannán a rinneadh d'úrscéal Sebastian Barry "The Secret Scripture".
Bhí sí 33 bliain d'aois agus le hailse nuair a bhásaigh sí.
Fintan McCarthy (rámhaí). Is rámhaí Éireannach é Fintan McCarthy (a rugadh ar 23 Samhain 1996). Is as an Sciobairín, Contae Chorcaí é. 
In éineacht lena chara Gary O'Donovan, bhuaigh sé bonn óir sa gcomórtas céaslaire (bád beirte) ag Cluichí Oilimpeacha an tSamhraidh ar 29 Iúil 2021. Sé nóiméad, sé shoicind a thóg sé ar an mbeirt fhear as an Sciobairín an rás a chríochnú. Thug foireann na Gearmáine dúshlán na nÉireannach sa rás ceannais ach léirigh O’Donovan agus McCarthy a gcumas sa dara cuid den rás chun críochnú 0.86 soicind chun tosaigh ar bheirt na Gearmáine. Ba iad na hÉireannaigh rogha láidir na coitiantachta i dTóiceo tar éis dóibh Craobhacha na hEorpa agus an Domhain a bhuachan sna blianta 2016-2019.
Gaza (scannán). Is scannán faisnéise é Gaza, le Garry Keane agus Andrew McConnell as Éireann, suite i Stráice Gaza agus a tháinig amach sa bhliain 2019.
Tá léargas ar ghnáthshaol na ndaoine ar an stráice talún atá ar theorainn na hÉigipte, Iosrael agus na farraige sa scannán. Tugann na scannánóirí go croílár Gaza muid mar a bhfaighimid léargas ar láidreacht agus ar dheaslabhartha na ndaoine atá faoi léigear ann.
Bhuaigh "Gaza" 'An Scannán Faisnéise ab fhearr', Duais Léirmheastóirí i bhFéile Scannán Idirnáisiúnta Bhaile Átha Cliath, 2019.
Muireadhach ua Flaithbheartaigh. Rí Mhaigh Sheola ba ea Muireadhach ua Flaithbheartaigh (bás 1034).
Insítear i nAnnála Inis Faithlinn sin bhliain 1027:
Insítear sa Chronicon Scotorum:
Glaodh 'ua Flaitbheartaigh' ar Mhuireadhach agus d'éireodh an t-ainm (sean-)athartha seo ina shloinne, Ó Flaithbheartaigh. Sna ginealaigh, deirtear gurbh é "Maelcairearda" a athair. Fuair duine den ainm seo bás faoin mbliain 993, ach tugtar an teideal rí Uí Bhriúin, agus ní go follasach mar rí Uí Bhriúin Seola. 
Bhí triúr mac ag Muireadhach: Ruairí Loch Cimbe, Donnachadh Álainn agus Aodh. Bhí Ruairí agus Donnchadh beirt ina sinsir Uí Fhlaithbheartaigh Thoir agus Thiar i gConamara.
Murchadh ua an Chapaill Ua Flaithbheartaigh. Rí Mhaigh Sheola ba ea Murchadh ua an Chapaill Ua Flaithbheartaigh (bás 1036).
Tríonóideach. Ord rialta de chuid na hEaglaise Caitlicí iad na Tríonóideach. Ba é bráthair Eoin a chuir an tOrd ar bun sa dara haois déag. 
Ord na Tríonóideach in Éirinn.
Maireann séipéal den Ord seo in Adare.
Elizabeth Butler-Sloss. Breitheamh de chuid Shasana ba ea An Banbharún Elizabeth Butler-Sloss (a rugadh ar 10 Lúnasa 1933). Bhí sí ar na chéad mhná a bhain post breithiúnach sinsearach amach i Sasana agus An Bhreatain Bheag. 
Saol.
Iníon le habhcóide (ina bhreitheamh den Ard-Chúirt ní ba dhéanaí, An Ridire Cecil Havers) ina theannta sin is deirfiúr leis an Tiarna Havers í; bhí sé ina Ard-Aighne ó 1979 go 1987 agus ansin ina Ard-Seansailéir ar feadh seal gairid. 
Glaodh chun an Bharra uirthi sa bhliain 1955 (ag an Teampall Istigh.) Rinne Cláraitheoir i bPríomhchlárlann na Rannóige Teaghlaigh di sa bhliain 1970.
Ba í an ceathrú bean a ceapadh ar an Ard-Chúirt sa bhliain 1979 (curtha chuig an Rannóg Teaghlaigh.) 
Ba í an chéad bhean a ceapadh ar an gCúirt Achomhairc, sa bhliain 1988, agus an chéad bhean a ceapadh ina hUachtarán ar an Rannóg Teaghlaigh (post a bhí aici ó 1999 go 2005.) Mar sin, ba í an breitheamh mná ba shinsearaí i Sasana agus An Bhreatain Bheag go dtí gur ceapadh An Banbharún Hale i dTeach na dTiarnaí sa bhliain 2004.
Rinneadh bantiarna saoil de Butler-Sloss sa bhliain 2006.
Conspóidí.
Bhí dhá chonspóid maidir lena cuid oibre i ndiaidh di éirí as an mbinse. 
Sa bhliain 2007, d'éirigh sí as a post mar Chróinéir a bhí i mbun an ionchoisne maidir le bás Diana, Banphrionsa na Breataine Bige, toisc gur chuir an Ard-Chúirt ar neamhní an cinneadh a rinne sí ionchoisne gan giúiré a chur ar bun agus toisc gur cheap sí nach raibh an taithí aici a bheadh ag teastáil uaithi agus í ag i gceannas ar éisteacht le giúiré.
Sa bhliain 2014, d'éirigh sí as mar chathaoirleach ar an bhFiosrúchán Neamhspleách maidir le Mí-úsáid Ghnéis ar Leanaí i Sasana agus An Bhreatain Bheag, mar gheall ar agóidí a cuireadh isteach in aghaidh a hoiriúnachta don phost, ó ba rud é go raibh gaol gairid aici le ball de cheann de na rialtais a bhféadfadh go ndéanfaí iniúchadh ar a iompar agus mar gheall ar líomhaintí gur léirigh sí go raibh sí claonta i dtaobh Eaglais Shasana le linn fiosrúchán den chineál céanna.
Michael Havers, Barún Havers. Polaiteoir agus breitheamh de chuid Shasana ba ea Robert Michael Oldfield Havers, Barún Havers PC (10 Márta 1923 – 1 Aibreán 1992). Bhí sé ina Ard-Aighne ó 1979 go 1987 agus ansin ina Ard-Seansailéir ar feadh seal gairid.
Conspóidí.
Chuir Havers cás an ionchúisimh i láthair le linn na dtrialacha Ceathrar Guildford agus Seachtar Maguire.
Bhí Havers an-mhór le Margaret Thatcher agus Airey Neave (a feallmharaíodh sa bhliain 1979).
Bhí Havers ina Ard-Aighne nuair a cuireadh Peter Sutcliffe, an Yorkshire Ripper, ar a thriail sa bhliain 1981. Tharraing sé conspóid air féin nuair a cuireadh an locht ar striapacha.
Ionsaí.
Gortaíodh póilín nuair a phléasc buama de chuid an IRA os comhair tí Havers (Woodhayes Road, Wimbledon) ar 13 Samhain 1981.
Scannal péidifileach.
Tháinig fianaise chun solas sa bhliain 2018, arís, go raibh baint ag Havers leis an scannal péidifileach, "Playland" i Soho sna 1970idí.
Ina theannta sin, níor cúisíodh péidifiligh áirithe; chuir Havers cásanna de dhroim seoil agus saoradh ó mhilleán maidir leis na cúisimh a chuid cairde.
Saol.
Mac le habhcóide ba ea é (a bhí ina bhreitheamh den Ard-Chúirt ní ba dhéanaí, An Ridire Cecil Havers). Ina theannta sin is deartháir leis an Barún Elizabeth Butler-Sloss, ar na chéad mhná a bhain post breithiúnach sinsearach amach i Sasana agus An Bhreatain Bheag.
Údar.
Scríobh Havers cúpla leabhar, ina meascː
An Liobáin (scannán). Sa scannán 'An Liobáin', a stiúraigh Samuel Maoz sa bhliain 2009, instear scéal corraitheach saighdiúirí óga Iosraelacha, a raibh orthu dul i mbun cogaidh leis an Liobáin sna 1980idí, trí shúile criú tanc cogaidh.
Cur síos.
I gcomparáid leis an mbeochan chuimhneacháin "Waltz With Bashir" le Ari Folman, scannán eile dírbheathaisnéise a insíonn scéal an chogaidh chéanna, baineann "Levanone" úsáid as cur chuige iomlán eile le cur síos a dhéanamh ar uafás na cogaíochta seachas ar an gcúlra polaitíochta a bhaineann leis. Uaireanta, mheasfadh duine agus é ag féachaint ar na radharcanna de dhaoine agus den chomhrá a bhíonn ar bun eatarthu gur radharcanna iad a bhaineann leis an Dara Cogadh Domhanda.
Titeann an scéal ar fad amach laistigh de thanc armúrtha cógaidh; ní fheictear den saol lasmuigh ach radharcanna trí aimsitheoir an ghunna. Is é an toradh atá air ná cur síos gan stad gan staonadh ar an uafás. Fanfaidh an scannán seo i gcuimhne lucht a fheicthe go deo.
Duaiseanna.
"Buaiteoir - Golden Lion Best Film, Féile Scannán na Veinéise 2009"
Hidrigincharbónáit sóidiam. Comhdhúil cheimiceach leis an bhfoirmle NaHCO 3 is ea hidrigincharbónáit sóidiam ar a dtugtar sóid aráin nó décharbónáite sóid de ghnáth. Is salann í atá comhdhéanta de chaitian sóidiam (Na + ) agus ainian hidrigincharbónáite (HCO 3 - ). Bíonn dath bán ar hidrigincharbónáit sóidiam atá criostalta, ach is minic a fheictear í mar phúdar mín. Bíonn blas goirt agus alcaileach cosúil le blas níocháin (carbónáit déshóidiam) aici. I bhfoirm nahcolite a bhíonn an mianra nádúrtha. Is comhpháirt den mhianra natrón í agus faightear í tuaslagtha i go leor fuarán mianrach.